钦定古今图书集成/明伦汇编/氏族典/第159卷 > 《廖用贤尚友录》 > 韩嫣
## 钦定古今图书集成/明伦汇编/氏族典/第159卷 > 《廖用贤尚友录》 > 韩嫣

按《汉书韩嫣传》：“嫣字王孙，弓高侯颓当之孙也。武帝
为胶东王时，嫣与上学书相爱。及上为太子，愈益亲
嫣。嫣善骑射，聪慧。上即位，欲事伐胡，而嫣先习兵，以
故益尊贵，官至上大夫，赏赐拟邓通。始时，嫣常与上
共卧起。江都王入朝，从上猎上林中。天子车驾䟆，通
未行，先使嫣乘副车，从数十百骑，驰视兽。江都王望”
见，以为天子，辟从者，伏谒道旁，嫣驱不见。既过，江都
王怒，为皇太后泣，请得归国入宿卫，比韩嫣。太后繇
此衔嫣。嫣侍，出入永巷不禁，以奸闻皇太后。太后怒，
使使赐嫣死。上为谢，终不能得，嫣遂死。